OpenLLM-France/wikimedia huggingface dataset:
# José María Avrial y Flores

José María Avrial y Flores (Madrid, 1807-1891) fou un pintor paisatgista i perspectivista espanyol.

## Biografia

Va conrear l'escenografia i les decoracions efímeres per a festes i solemnitats civils i religioses. A més, va col·laborar com a dibuixant en diferents publicacions, entre les quals destaquen, Semanario Pintoresco Español, El Liceo y El Artista. Fou acadèmic de la Reial Acadèmia de Belles Arts de San Fernando de Madrid, de la Reial Acadèmia de Belles Arts de Sant Carles de València i de l'Academia Arqueológica y Geográfica del Príncipe Alfonso de Madrid. També fou individu de mèrit de l'Acadèmia de Cadis (de la qual, a més, va ésser professor i secretari) i director de l'Escuela Especial de Nobles Artes de Segòvia. Va realitzar els seus estudis a l'Escola de Belles Arts de San Fernando, on fou deixeble de Fernando Brambilla i de José de Madrazo (per encàrrec d'aquest darrer va dur a terme la Colección litográfica de los cuadros del rey de España).

## Obres destacades

* Vista de la façana sud del Museu del Prado des de l'interior dels Jardins Botànics, oli, 56 x 42 cm, 1830-1840.
* La filla del faraó traient a Moisès del Nil, oli sobre llenç, 70,5 x 96,5 cm, 1862, (dipositat al Museu de la Rioja, Logronyo).
* Façana principal del Museu del Prado, llapis litogràfic sobre paper, 170 x 205 mm, vers 1835.
* Vista del Real Museu pel costat nord, llapis litogràfic sobre paper, 170 x 205 mm, vers 1835.
* Vista del Reial Museu de Pintura de Madrid, litografia a llapis i litografia a pinzell sobre paper, 120 x 175 mm, 1835.
* Sant Joan Baptista, aiguada de tinta litogràfica i litografia a llapis, 407 x 298 mm, 1829-1832.
* El Naixement, aiguada de tinta litogràfica i litografia a llapis, 401 x 315 mm, 1829-1932.
* Vilatans cantant, aiguada de tinta litogràfica i litografia a llapis, 270 x 286 mm, 1829-1832.
* Vista de l'Observatori de Madrid, litografia a llapis sobre paper, 120 x 173 mm, 1835.
* Retrat de Fernando de Herrera, litografia a llapis sobre paper, 147 x 128 mm, 1835.
* Els dos artistes, Velázquez i Cervantes, litografia a llapis sobre paper, 129 x 134 mm, 1835.
* La font de la carxofa, litografia a llapis sobre paper, 119 x 170 mm, 1835.

## Referències

* 1 2 3 Museu del Prado (castellà)
* ↑ Jorge Hevia Blanco, Gema Elvira, Adán Álvarez: La intervención en la arquitectura prerrománica asturiana (castellà)

## Bibliografia

* Avrial y Flores, José María, et al., 2000. Alcázar de Segovia, Segòvia, Patronato del Alcázar de Segovia.
* Lozoya, Marqués de, 1953. Don José María Avrial y Flores.
* Anònim, 1897. Biografía: José María Avrial, s/l.
* Avrial y Flores, José, 1878. Discurso leído ante la Real Academia de Bellas Artes de San Fernando por don José Avrial, Madrid.

## Enllaços externs

* José María Avrial, escenógrafo y pintor de Madrid - Arte en Madrid (castellà)
* José María Avrial y Flores - Maestros españoles del retrato (castellà)
# Quiriat-Séfer

Quiriat-Séfer (Ciutat del llibre, Josuè 15.15, 16, Judges 1.11) o Quiriat-Sannà (ciutat de les palmeres Josué 15.49) fou una ciutat de Palestina, prop d'Hebron, que en temps de Josuè fou conquerida (Josuè 10.38) i rebatejada Debir (paraula o oracle, Δαβίρ, LXX), però recuperada pels cananeus (Josué 15.16-20). Més tard fou conquerida altre cop pels jueus (Josuè 21.15; 1 Chron. 6.58.) però va perdre importància.
Una altra ciutat anomenada també Debir era al territori de Gad (Josuè 13.26).

## Enllaços externs

* "Quiriat-Séfer" Arxivat 2016-03-03 a Wayback Machine.
# Aspis

«Aspis» té aquests significats:
* Aspis, nom romà de l'actual població de Kélibia (Tunísia)
* Aspis, nom romà de l'actual població d'Asp (País Valencià)
* Aspis, escut propi de l'armament dels hoplites
# Lvovka (Oriol)

* Per a altres significats, vegeu «Lvovka».
Lvovka (en rus: Львовка) és un poble de l'óblast d'Oriol, a Rússia, segons el cens del 2010 tenia 16 habitants. Pertany al districte municipal de Verkhóvie.

## Referències

* ↑ «Орловская область. Общая площадь земель муниципального образования. ФСГС». Arxivat de l'original el 2016-03-06. [Consulta: 3 desembre 2018].
* ↑ «Закон Орловской области от 19 ноября 2004 года № 446-ОЗ «О статусе, границах и административных центрах муниципальных образований на территории Верховского района Орловской области»». Arxivat de l'original el 2018-09-12. [Consulta: 12 setembre 2018].
* ↑ «История Верховского района на сайте областной администрации». Arxivat de l'original el 2018-04-01. [Consulta: 22 maig 2011].
# Francisco Valdés Muñoz

Francisco Segundo Valdés Muñoz (19 de març de 1943 - 10 d'agost de 2009) fou un futbolista xilè membre de l'equip xilè a la Copa del Món de 1966.

## Referències

* ↑ Francisco Valdés Muñoz a National-Football-Teams.com (anglès)
* ↑ Francisco Valdés Muñoz Fitxa i estadístiques a la FIFA
# MRO

MRO té els següents significats:
* Astronàutica: una sonda d'exploració de Mart, llançada el 2005; vegeu Mars Reconnaissance Orbiter.
* Numismàtica: el codi ISO 4217 de l'ouguiya, la moneda oficial de Mauritània; vegeu Ouguiya.
* Política: un partit polític uruguaià; vegeu Movimiento Revolucionario Oriental.
# Servilia agraria

La lex Servilia agraria va ser una antiga llei romana proposada pel tribú de la plebs Publi Servili Rul·le l'any 63 aC quan eren cònsols Marc Tul·li Ciceró i Gai Antoni Hibrida. Formava part de les anomenades Agrariae.
Era una llei de molts capítols que prohibia que es venguessin les terres, llocs i edificis públics adquirits en els consolats de Sul·la i Gneu Pompeu i tota la resta que ja hagués estat habilitada per la venda per senatusconsultum i encara no s'hagués executat. Amb el seu producte s'havien de comprar terres a Itàlia on s'havien d'establir colònies. I es preveia el nomenament dels decemvirs (Decemviri agris dandis adsignandis) necessaris, amb facultats extraordinària per castigar i amnistiar. Ciceró es va oposar a aquesta llei i va aconseguir retardar la seva posada en pràctica.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 149.
# Quirico Bernacchi

Quirico Bernacchi (Pescia, Toscana, 31 d'agost de 1914 – Pescia, 5 d'abril de 2006) va ser un ciclista italià, que fou professional entre 1937 i 1943. En el seu palmarès destaca una victòria d'etapa al Giro d'Itàlia de 1937.

## Palmarès

* 1937
** Vencedor d'una etapa al Giro d'Itàlia

### Resultats al Giro d'Itàlia

* 1937. Abandona. Vencedor d'una etapa. Porta la maglia rosa durant 1 etapa
* 1938. Abandona
* 1939. Abandona

## Referències

* ↑ «BERNACCHI Quirino». [Consulta: 22 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Quirico BERNACCHI» (en italià). [Consulta: 22 novembre 2022].

## Enllaços externs

* Fitxa de Quirico Bernacchi a sitiodeciclismo.net
# Arius sinensis

Arius sinensis és una espècie de peix de la família dels àrids i de l'ordre dels siluriformes.

## Morfologia

Els mascles poden assolir els 36,1 cm de llargària total.

## Distribució geogràfica

Es troba a la Xina.

## Referències

* ↑ uBio (anglès)
* ↑ Cuvier, G. & A. Valenciennes. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. (BOOK), Nov., v. 15: i-xxxi + 1-540.
* 1 2 BioLib (anglès)
* 1 2 FishBase (anglès)
* ↑ Yue, Z. 1999. Clariidae. p. 182-183. A X.-L. Chu, B.-S. Cheng i D.-Y. Dai (eds) Faunica Sinica. Osteichthyes. Siluriformes. Science Press, Beijing. i-vii + 1-230.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lacépède, B. G. E. 1803. Histoire naturelle des poissons. Hist. Nat. Poiss. v. 5: i-lxviii + 1-803 + index, Pls. 1-21.
* Lu, K. 1991. Ariidae p.322-324. A J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou, Xina. 589 pp.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lvov (Rostov)

* Per a altres significats, vegeu «Lviv».
Lvov (en rus: Львов) és un poble (un khútor) de l'óblast de Rostov, a Rússia, segons el cens del 2010 tenia 135 habitants, pertany al municipi de Proletarski.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-09-24.
# Smite

SMITE és un videojoc multijugador en linea en camp de batalla creat per Hi-Rez Studios per a Microsoft Windows, Xbox One, PlayStation4 i Nintendo Switch. El joc es basa en dos equips, cadascun format per cinc déus, enfrontats en un camp de batalla amb la finalitat de destruir la base enemiga protegida per sengles titans. Cada jugador es posa en la pell d'un déu de diferents mitologies el qual posseeix diferents poders i característiques. Al camp de batalla també hi ha personatges no controlats que ens proporcionen or i experiència. El joc va ser llançat oficialment el 25 de març de 2014.

## Referències

* ↑ Chalk, Andy. «Here are your 2017 Golden Joystick Award winners» (en anglès). PC Gamer, 17-11-2020. [Consulta: 13 desembre 2020].
* ↑ «Hi- Rez Studios releases Smite in North America and Europe» (en anglès). Arxivat de l'original el 13 de juny 2014. [Consulta: 25 maig 2021].

## Enllaços externs

* Lloc oficial de Hi- Rez Studios (anglès)
# Joinville-le-Pont

Joinville-le-Pont és un municipi francès, situat al departament de Val-de-Marne i a la regió de l'Illa de França.
Forma part del cantó de Charenton-le-Pont i del districte de Nogent-sur-Marne. I des del 2016, de la divisió Paris-Est-Marne et Bois de la Metròpoli del Gran París.

## Història

El 1883, Étienne Lenoir va fer els 18 km de París a Joinville-le-Pont i retorn en tres hores i tres pauses en el seu primer cotxe amb motor de combustió. El que els francesos consideren com el primer viatge en cotxe de la història.

## Referències

* ↑ Jean-Joseph Etienne Lenoir (1822-1900): inventeur du moteur à explosion (1860) Chevalier de la Légion d'Honneur Revue de la Société d'Entraide des Membres de la Légion d'Honneur, N. 107, maig de 1990, pàgines 16-18
# MRTG

El Multi Router Traffic Grapher (amb acrònim anglès MRTG) és un programari gratuït per controlar i mesurar la càrrega de trànsit als enllaços de xarxa. Permet a l'usuari veure la càrrega de trànsit d'una xarxa al llarg del temps en forma gràfica.
Va ser desenvolupat originalment per Tobias Oetiker i Dave Rand per controlar el trànsit de l'encaminador, però s'ha convertit en una eina que pot crear gràfics i estadístiques per a gairebé qualsevol cosa.
MRTG està escrit en Perl i es pot executar a Windows, Linux, Unix, Mac OS i NetWare.
MRTG utilitza el protocol SNMP (Simple Network Management Protocol) per enviar sol·licituds amb dos identificadors d'objecte (OID) a un dispositiu. El dispositiu, que ha de tenir SNMP habilitat, tindrà una base d'informació de gestió (MIB) per cercar els OID especificats. Després de recollir la informació, enviarà les dades en brut encapsulades en un protocol SNMP. MRTG registra aquestes dades en un registre del client juntament amb les dades enregistrades prèviament per al dispositiu. A continuació, el programari crea un document HTML a partir dels registres, que conté una llista de gràfics que detallen el trànsit dels dispositius seleccionats al servidor.
Alternativament, MRTG es pot configurar per executar un script o una ordre i analitzar la seva sortida per als valors del comptador. El lloc web de MRTG conté una gran biblioteca d'scripts externs per permetre el seguiment de les estadístiques de la base de dades SQL, les regles del tallafoc, els RPM del ventilador de la CPU o pràcticament qualsevol dada de valor enter.
Característiques:
* Mesura dos valors (I per a l'entrada, O per a la sortida) per objectiu.
* Obté les seves dades mitjançant un agent SNMP o mitjançant la sortida d'una línia d'ordres.
* Normalment recull dades cada cinc minuts (es pot configurar per recollir dades amb menys freqüència).
* Crea una pàgina HTML per objectiu que inclou quatre gràfics (imatges GIF o PNG).
* Els resultats es representen en funció del temps en gràfics de dia, setmana, mes i any, amb la I com una àrea verda completa i la O com una línia blava.
* Escala automàticament l'eix Y dels gràfics per mostrar el màxim detall.
* Afegeix els valors màxims, mitjans i actuals calculats per a I i O a la pàgina HTML de l'objectiu.
* També pot enviar correus electrònics d'advertència si els objectius tenen valors per sobre d'un determinat llindar.

## Referències

* ↑ «Multi Router Traffic Grapher (MRTG) — NEMS Linux Documentation 1.6 documentation» (en anglès). https://docs.nemslinux.com.+[Consulta: 19 novembre 2022].
* ↑ «MRTG (Multi Router Traffic Grapher) - The graph of continuous control» (en anglès). http://www.consp.com.+[Consulta: 19 novembre 2022].
* ↑ «MRTG - The Multi Router Traffic Grapher» (en anglès). http://www.mrtg.org.+[Consulta: 19 novembre 2022].
* ↑ «Configuring Multi Router Traffic Grapher - Networking Tutorial» (en anglès). https://sourcedaddy.com.+[Consulta: 19 novembre 2022].

## Vegeu també

* Cacti: una eina similar que utilitza RRDtool
# Sol d'en Serra

La platja de Sol d'en Serra es troba al sud de la localitat de Santa Eulària a continuació de cala Llonga.

## Característiques

És una platja tranquil·la té 70 metres de llarg i 10 metres d'amplada, l'arena de la platja és gruixuda, i amb aigües cristal·lines.

## Com arribar-hi

Per carretera asfaltada, bé des de Santa Eulària agafant la indicació situada entre el km. 11 i 12 de la carretera d'Eivissa a Santa Eulària, o bé des d'Eivissa, en aquest cas passant prèviament per Jesús. Zona residencial turística. Una vegada en cala Llonga, agafar l'indicador cap a sòl d'en serra, aquest camí no està asfaltat i té un recorregut de 3 km fins a la platja.
# Radio BIP

Radio BIP (en francès de Franc Comtat: Bisontine, Indépendante et Populaire ; en català: Bisontine, independent i popular) és una ràdio FM local associativa francesa.
Va ser creada el 1977 com a ràdio il·legal i reiniciar el 1981 ple auge de les ràdios lliures, gràcies a l'activista antiglobalització Jean-Jacques Boy.
Aquest mitjà esdevé un referent a partir de l'any 2015, a través del tractament de moviments socials com les Armilles Grogues i amb seva investigacions sobre l'extrema dreta a França.

## Referències

* ↑ Dominique Auzias i Jean-Paul Labourdette, « Petit Futé édition Bourgogne 2018/2019 », le Petit Futé, 23 de març de 2018, ISBN 979-10-331-9184-1
* ↑ Schoop.fr, « història de radio 25/radio BIP ».
* 1 2 Clément Jeannin per France 3 Franc Comtat, « Feuilleton : la Saga Radio BIP », 11 de març de 2019.
# Arquitectura empeltada

Arquitectura empeltada és a l'arquitectura basada en la fusió harmònica d'elements originals existents en una construcció o en un edifici amb elements nous que s'hi volen inserir. De la mateixa manera que en botànica empeltar consisteix a sumar una part d'una planta (tija, tronc, branca, etc.) a una altra de plantada, a fi que el conjunt es comporti com una sola planta, en aquesta concepció de l'arquitectura es fa servir figuradament aquesta noció per a destacar que un edifici existent es beneficia —s'empelta— d'una nova proposta per a originar un edifici renovat que conserva els punts forts dels components originals i s'enriqueix amb la incorporació harmònica de les noves propostes, com si el mateix edifici aprofités la saba antiga per al creixement conjunt d'un nou edifici.

## Arquitectura empeltada a Catalunya

A Catalunya es troben molts exemples d'arquitectura on es fusionen elements de diferents èpoques i estils. Un exemple és la Casa Bofarull de l'arquitecte català Josep Maria Jujol, que a més ha estat un dels edificis seleccionats per il·lustrar aquest concepte a la 14a Biennal d'Arquitectura de Venècia amb el projecte "Arquitectures Empeltades / Grafting Architecture".

## Referències

* ↑ «Arquitectura empeltada». Termcat. Arxivat de l'original el 24 de juny 2014. [Consulta: 3 juny 2014].
* ↑ «#termedelasetmana: arquitectura empeltada». Blog del Termcat. [Consulta: 3 juny 2014].
* ↑ «Grafting Architecture: Catalonia at Venice». Vilaweb, 13-05-2014 [Consulta: 15 juny 2014].
* ↑ «Catalonia at Venice. Grafting Architexture». Institut Ramon Llull. [Consulta: 15 juny 2014].
# Freeport (Illinois)

Freeport és una població dels Estats Units a l'estat d'Illinois. Segons el cens del 2006-2008 tenia 24.299 habitants.

## Demografia

Segons el cens del 2000, Freeport tenia 26.443 habitants, 11.222 habitatges, i 6.845 famílies. La densitat de població era de 894,8 habitants/km².
Dels 11.222 habitatges en un 28,4% hi vivien nens de menys de 18 anys, en un 45,1% hi vivien parelles casades, en un 12,6% dones solteres, i en un 39% no eren unitats familiars. En el 33,7% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,5% tenia menys de 18 anys, un 8,5% entre 18 i 24, un 27,8% entre 25 i 44, un 21,2% de 45 a 60 i un 18,1% 65 anys o més.
L'edat mediana era de 38 anys. Per cada 100 dones de 18 o més anys hi havia 83,8 homes.
La renda mediana per habitatge era de 35.399 $ i la renda mediana per família de 43.787 $. Els homes tenien una renda mediana de 35.870 $ mentre que les dones 25.095 $. La renda per capita de la població era de 18.680 $. Aproximadament el 9,9% de les famílies i el 13,1% de la població estaven per davall del llindar de pobresa.

## Persones il·lustres

* Calista Flockhart (1964), actriu.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Freeport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Freeport». American Fact Finder. Oficina del Cens dels Estats Units, 12-01-2010.
# Lwówek

Lwówek és una ciutat de Polònia, es troba al voivodat de Gran Polònia, al powiat de Nowy Tomyśl, a 16 km al nord d'aquesta ciutat i a 51 km a l'oest de Poznań, la capital de la regió. El 2016 tenia 3.038 habitants.

## Agermanaments

* Chartres de Bretagne, França
* Kazlų Rūda, Lituània
* Lwówek Śląski, Polònia
# Sihlwald

El Sihlwald (bosc Sihl) és un bosc i reserva natural situat en la vall de Sihl en el cantó suís de Zuric. És un rar exemple de bosc a gran escala i original, situat en els pendents orientals dels turons Albis al costat oest del riu Sihl. Tot i que el bosc és propietat de la ciutat de Zúric, està situat a fora de la frontera de ciutat, pertanyent als municipis de Horgen, Adliswil, Langnau am Albis, Oberrieden, Rüschlikon i Thalwil. El Sihlwald forma part del Parc Wilderness de Zúric (Wildnispark Zürich).
El 1309, la ciutat de Zúric va rebre el Sihlwald, com a regal de la dinastia dels Habsburg i un altre cop el 1524 a través de la dissolució del convent Fraumünster. En els segles següents, el bosc va proporcionar fusta i llenya a Zúric. A partir de 1876, hi havia fins i tot un ferrocarril que facilitava la feina en el bosc. El 2009, el bosc Sihl va ser declarat "parc de naturalesa regional d'importància nacional".
Es pot accedir al bosc des de Zúric amb ferrocarril per l'estació de Sihlwald, a través de la línia S4 del Zurich S-Bahn.

## Referències

* ↑ «Sihlwald». Wildnispark Zürich. Arxivat de l'original el 23 de juny 2015. [Consulta: 23 juny 2015].
* ↑ «Übersichtsplan». Wildnispark Zürich. Arxivat de l'original el 26 de juny 2015. [Consulta: 25 juny 2015].
* ↑ «Wildnispark Zürich». Ciutat de Zúric. Arxivat de l'original el 26 de juny 2015. [Consulta: 25 juny 2015].
* ↑ Commarmot, Brigitte, Hansheinrich Bachofen, Yosyp Bundziak, Anton Bürgi, Bernhard Ramp, Yuriy Shparyk, Dmytro Sukhariuk, Roman Viter, and Andreas Zingg «Còpia arxivada». Forest Snow and Landscape Research, 79, 1/2, 2005, pàg. 45–56.. Arxivat de l'original el 1 de febrer 2014 [Consulta: 9 juny 2013]. Arxivat 1 de febrer 2014 a Wayback Machine.

## Enllaços externs

* Sihlwald - Lloc web oficial
# Freeport

«Freeport» té aquests significats:
* Freeport (Bahames)
* Freeport (Califòrnia)
* Freeport (Florida)
* Freeport (Illinois)
* Freeport (Kansas)
* Freeport (Maine)
* Freeport (Minnesota)
* Freeport (Nova York)
* Freeport (Ohio)
* Freeport (Pennsilvània)
* Freeport (Texas)
# Socialisme revolucionari

El socialisme revolucionari és la ideologia que es refereix a les tendències socialistes que advoquen per la necessitat del derrocament de capitalisme mitjançant la revolució, pels moviments de masses de la classe obrera, com una estratègia d'aconseguir una societat socialista. Aquest terme anticapitalista és principalment sinònim del marxisme. Això és usat en contrast amb el reformisme de la socialdemocracia, que no és anticapitalista, i la propugnació de millorar gradualment el capitalisme. El socialisme revolucionari també existeix en contrast amb el concepte dels petits grups revolucionaris que aconsegueixen el poder sense el suport de les masses populars, conegut com a blanquisme.

## Referències

* ↑ What Revolutionary Socialism Means by Carl D. Thompson.
# Josep Guix i Torrent

Josep Guix i Torrent (Ripoll, 25 d'octubre de 1908 - Barcelona, 9 de novembre de 2003) fou un jugador de bàsquet català dels anys 1920 i 1930.

## Trajectòria

Nascut a Ripoll, tota la seva vida esportiva transcorregué al Laietà BC on jugà entre 1926 i 1942. Els tres darrers anys fou jugador-entrenador de l'equip. Guanyà diversos campionats de Catalunya i dos d'Espanya. A més fou president del Laietà entre 1964 i 1971, essent també President d'Honor. També fou internacional amb Catalunya, amb la que disputà els partits enfront l'Ambrosiana de Milà el 1929 i el Foyer Alsacien el 1930.

## Referències

* ↑ «Josep Guix». basketconfidencial.com, 12-11-2003.
* ↑ «Nuestro Basket». Mundo Deportivo, 06-03-1981.
* ↑ «Del penalty al tiro libre». Mundo Deportivo, 16-11-1985.